CELEX: 32008R0733
Language: sk
Date: 2008-07-15 00:00:00
Title: Nariadenie Rady (ES) č. 733/2008 z  15. júla 2008 o podmienkach, ktorými sa riadi dovoz poľnohospodárskych výrobkov pochádzajúcich z tretích krajín po havárii v jadrovej elektrárni v Černobyle (kodifikované znenie)

30.7.2008   
            
            
               SK
            
            
               Úradný vestník Európskej únie
            
            
               L 201/1
            
         
      NARIADENIE RADY (ES) č. 733/2008
   z 15. júla 2008
   o podmienkach, ktorými sa riadi dovoz poľnohospodárskych výrobkov pochádzajúcich z tretích krajín po havárii v jadrovej elektrárni v Černobyle
   (kodifikované znenie)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133,
   so zreteľom na návrh Komisie,
   keďže:
   
               (1)
            
            
               Nariadenie Rady (EHS) č. 737/90 z 22. marca 1990 o podmienkach, ktorými sa riadi dovoz poľnohospodárskych výrobkov pochádzajúcich z tretích krajín po havárii v jadrovej elektrárni v Černobyle (1), bolo opakovane (2) podstatným spôsobom zmenené a doplnené. V záujme jasnosti a prehľadnosti by sa malo toto nariadenie kodifikovať.
            
         
               (2)
            
            
               Po havárii v jadrovej elektrárni v Černobyle 26. apríla 1986 boli do atmosféry uvoľnené značné množstvá rádioaktívnych prvkov.
            
         
               (3)
            
            
               Bez toho, aby bola dotknutá možnosť odvolať sa v budúcnosti, ak je to nevyhnutné, na ustanovenia nariadenia Rady (Euratom) č. 3954/87 z 22. decembra 1987 stanovujúceho najvyššie povolené hodnoty rádioaktivity v potravinách a krmivách spôsobenej jadrovou haváriou alebo iným prípadom rádiologického núdzového stavu (3), Spoločenstvo by malo zabezpečiť s ohľadom na špecifické vplyvy havárie v Černobyle, aby poľnohospodárske výrobky a spracované poľnohospodárske výrobky určené na ľudskú spotrebu, ktoré sú pravdepodobne kontaminované, boli dovezené do Spoločenstva iba v rámci spoločných opatrení.
            
         
               (4)
            
            
               Tieto spoločné opatrenia by mali zabezpečiť zdravie spotrebiteľov, dodržať jednotný charakter trhu bez nepotrebných záporných vplyvov na obchod medzi Spoločenstvom a tretími krajinami a zabrániť porušeniam obchodu.
            
         
               (5)
            
            
               Dodržiavanie maximálnych prípustných úrovní by malo podliehať primeraným kontrolám, ktoré môžu viesť k zákazu dovozu v prípade ich nedodržiavania.
            
         
               (6)
            
            
               Rádioaktívna kontaminácia mnohých poľnohospodárskych výrobkov klesla a bude naďalej klesať na úrovne existujúce pred haváriou v Černobyle. Z tohto dôvodu by sa mal vytvoriť postup umožňujúci vylúčiť takéto výrobky z rozsahu tohto nariadenia.
            
         
               (7)
            
            
               Z dôvodu, že toto nariadenie pokrýva všetky poľnohospodárske výrobky a spracované poľnohospodárske výrobky určené na ľudskú spotrebu, nie je pri súčasnom stave potrebné uplatniť postup uvedený v článku 14 smernice Rady 2004/68/ES z 26. apríla 2004, ktorá ustanovuje pravidlá zdravia zvierat na dovoz a tranzit určitých živých kopytníkov do Spoločenstva a cez Spoločenstvo (4).
            
         
               (8)
            
            
               Opatrenia potrebné na vykonanie tohto nariadenia by sa mali prijať v súlade s rozhodnutím Rady 1999/468/ES z 28. júna 1999, ktorým sa stanovujú postupy pre výkon vykonávacích právomocí prenesených na Komisiu (5),
            
         PRIJALA TOTO NARIADENIE:
   Článok 1
   S výnimkou výrobkov, ktoré nie sú určené na ľudskú spotrebu, uvedených v prílohe I, a tých výrobkov, ktoré môžu byť časom vylúčené z rozsahu pôsobenia tohto nariadenia v súlade s postupom uvedeným v článku 5 ods. 2, uplatňuje sa toto nariadenie na výrobky pochádzajúce z tretích krajín upravené:
   
               a)
            
            
               prílohou I k zmluve;
            
         
               b)
            
            
               nariadením Rady (ES) č. 1667/2006 zo 7. novembra 2006 o glukóze a laktóze (6);
            
         
               c)
            
            
               nariadením Rady (EHS) č. 2783/75 z 29. októbra 1975 o spoločnom systéme obchodovania s ovalbumínom a laktalbumínom (7);
            
         
               d)
            
            
               nariadením Rady (ES) č. 3448/93 zo 6. decembra 1993 stanovujúcim obchodné opatrenia uplatňované na niektoré tovary vznikajúce spracovaním poľnohospodárskych výrobkov (8).
            
         Článok 2
   1.   Bez toho, aby boli dotknuté iné platné ustanovenia, prepustenie do voľného obehu výrobkov uvedených v článku 1 podlieha súladu s maximálnymi prípustnými úrovňami stanovenými v odseku 2 tohto článku.
   2.   Akumulovaná maximálna rádioaktívna hodnota vzhľadom na cézium – 134 a – 137 je (9):
   
               a)
            
            
               370 Bq/kg pre mlieko a mliečne výrobky uvedené v prílohe II a pre potraviny na počiatočnú výživu dojčiat počas prvých štyroch až šiestich mesiacov života, ktoré samy spĺňajú požiadavky na výživu tejto kategórie osôb a ponúkajú sa v maloobchodnom predaji v obaloch, ktoré sú jasne identifikované a označené štítkom „počiatočná výživa dojčiat“;
            
         
               b)
            
            
               600 Bq/kg pre všetky ostatné príslušné výrobky.
            
         Článok 3
   1.   Členské štáty skontrolujú súlad s maximálnymi prípustnými úrovňami stanovenými v článku 2 ods. 2 s ohľadom na výrobky spomenuté v článku 1, berúc do úvahy úrovne kontaminácie v krajine pôvodu.
   Kontrola môže tiež zahŕňať predloženie vývozných certifikátov.
   V závislosti od výsledkov uskutočnených kontrol členské štáty prijmú opatrenia vyžadované na uplatnenie článku 2 ods. 1 vrátane zákazu prepustenia do voľného obehu, pričom sa posudzuje každý prípad jednotlivo alebo všeobecne pri danom výrobku.
   2.   Každý členský štát poskytne Komisii všetky informácie týkajúce sa uplatnenia tohto nariadenia, najmä prípadov nesúladu s maximálnymi prípustnými úrovňami.
   Komisia postúpi tieto informácie ostatných členským štátom.
   3.   Ak boli zaznamenané prípady opakovaného nesúladu s maximálnymi prípustnými úrovňami, môžu sa podniknúť potrebné opatrenia v súlade s postupom uvedeným v článku 5 ods. 2.
   Takéto opatrenia môžu zahŕňať aj zákaz dovozu príslušných výrobkov pochádzajúcich z tretej krajiny.
   Článok 4
   Opatrenia na uplatnenie tohto nariadenia, všetky zmeny a doplnenia, ktoré sa majú urobiť vzhľadom na výrobky v prílohe I, a zoznam výrobkov vylúčených z tohto nariadenia sa prijmú v súlade s postupom uvedeným v článku 5 ods. 2.
   Článok 5
   1.   Komisii pomáha výbor.
   2.   Ak sa odkazuje na tento odsek, uplatňujú sa články 5 a 7 rozhodnutia 1999/468/ES.
   Lehota ustanovená v článku 5 ods. 6 rozhodnutia 1999/468/ES je jeden mesiac.
   Článok 6
   Nariadenie (EHS) č. 737/90 zmenené a doplnené nariadeniami uvedenými v prílohe III sa ruší.
   Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe IV.
   Článok 7
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Jeho platnosť sa skončí:
   
               a)
            
            
               31. marca 2010, pokiaľ Rada už skôr nerozhodne inak, najmä ak zoznam vylúčených výrobkov uvedený v článku 4 obsahuje všetky výrobky vhodné na ľudskú spotrebu, na ktoré sa vzťahuje toto nariadenie;
            
         
               b)
            
            
               v deň nadobudnutia účinnosti nariadenia Komisie uvedeného v článku 2 ods. 1 nariadenia (Euratom) č. 3954/87, ak túto účinnosť nadobudne pred 31. marcom 2010.
            
         
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. júla 2008
      
         
            Za Radu
         
         
            Predseda
         
         M. BARNIER
         
      
   
   
      (1)  Ú. v. ES L 82, 29.3.1990, s. 1. Nariadenie naposledy zmenené a doplnené nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Pozri prílohu III.
   
      (3)  Ú. v. ES L 371, 30.12.1987, s. 11. Nariadenie zmenené a doplnené nariadením (Euratom) č. 2218/89 (Ú. v. ES L 211, 22.7.1989, s. 1).
   
      (4)  Ú. v. EÚ L 139, 30.4.2004, s. 321.
   
      (5)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).
   
      (6)  Ú. v. EÚ L 312, 11.11.2006, s. 1.
   
      (7)  Ú. v. ES L 282, 1.11.1975, s. 104. Nariadenie naposledy zmenené a doplnené nariadením Komisie (ES) č. 2916/95 (Ú. v. ES L 305, 19.12.1995, s. 49).
   
      (8)  Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298, 25.11.2000, s. 5).
   
      (9)  Uplatniteľná hodnota na koncentrované alebo sušené výrobky sa vypočíta na základe výrobku z prášku pripraveného na požitie.
   
      PRÍLOHA I
      Výrobky nevhodné na ľudskú spotrebu
      
                  Kód KN
               
               
                  Opis
               
            
                  ex 0101 10 10
                  ex 0101 90 19
               
               
                  Dostihové kone
               
            
                  ex 0106
               
               
                  Ostatné (živé zvieratá s výnimkou domácich králikov a holubov: nevhodné na ľudskú spotrebu)
               
            
                  0301 10
               
               
                  Živé okrasné ryby
               
            
                  0408 11 20
                  0408 19 20
                  0408 91 20
                  0408 99 20
               
               
                  Vajcia bez škrupiny a vaječné žĺtky nevhodné na ľudskú spotrebu (1)
                  
               
            
                  ex 0504 00 00
               
               
                  Nepožívateľné vnútornosti, mechúre a žalúdky zvierat (iných ako ryby) v celku a ich kúsky
               
            
                  0511 10 00
                  ex 0511 91 90
                  0511 99
               
               
                  Živočíšne výrobky nešpecifikované ani neuvedené inde okrem požívateľnej zvieracej krvi; mŕtve zvieratá z kapitoly 1 alebo kapitoly 3, nevhodné na ľudskú spotrebu
               
            
                  ex 0713
               
               
                  Sušená strukovinová zelenina v struku, v šupe alebo bez, alebo oddelená, na osev
               
            
                  1001 90 10
               
               
                  Pšenica na osev (1)
                  
               
            
                  1005 10 11
                  1005 10 13
                  1005 10 15
                  1005 10 19
               
               
                  Hybridná kukurica na osev (1)
                  
               
            
                  1006 10 10
               
               
                  Ryža na osev (1)
                  
               
            
                  1007 00 10
               
               
                  Hybridný cirok na osev (1)
                  
               
            
                  1201 00 10
                  1202 10 10
                  1204 00 10
                  1205 10 10
                  1206 00 10
                  1207 20 10
                  1207 40 10
                  1207 50 10
                  1207 91 10
                  1207 99 15
               
               
                  Olejové semená a olejnaté ovocie, celé alebo v kúskoch, na osev (1)
                  
               
            
                  1209
               
               
                  Semená, ovocie a spóry druhu používaného na osev
               
            
                  1501 00 11
               
               
                  Bravčová masť a ďalší bravčový tuk na priemyselné účely iné ako výroba potravín na ľudskú spotrebu (1)
                  
               
            
                  1502 00 10
               
               
                  Tuky hovädzieho dobytka, oviec alebo kôz, iné ako tie, ktoré sú uvedené pod položkou 1503, na priemyselné účely iné ako výroba potravín na ľudskú spotrebu (1)
                  
               
            
                  1503 00 11
               
               
                  Stearín alebo oleostearín z bravčovej masti na priemyselné účely (1)
                  
               
            
                  1503 00 30
               
               
                  Lojový olej na priemyselné účely iné ako výroba potravín na ľudskú spotrebu (1)
                  
               
            
                  1505 00
               
               
                  Vlnená masť a tučné látky z nej odvodené (vrátane lanolínu)
               
            
                  1507 10 10
                  1507 90 10
               
               
                  Sójový olej a jeho frakcie, rafinovaný alebo nerafinovaný, ale chemicky nemenený, na technické účely iné ako výroba potravín na ľudskú spotrebu (1)
                  
               
            
                  1508 10 10
                  1508 90 10
               
               
                  Podzemnicový olej a jeho frakcie, rafinovaný alebo nerafinovaný, ale chemicky nemenený, na technické účely iné ako výroba potravín na ľudskú spotrebu (1)
                  
               
            
                  1511 10 10
               
               
                  Surový palmový olej a jeho frakcie, rafinovaný alebo nerafinovaný, ale chemicky nemenený, na technické účely iné ako výroba potravín na ľudskú spotrebu (1)
                  
               
            
                  1511 90 91
                  1512 11 10
                  1512 19 10
                  1512 21 10
                  1512 29 10
                  1513 11 10
                  1513 19 30
                  1513 21 10
                  1513 29 30
                  1514 11 10
                  1514 19 10
                  1514 91 10
                  1514 99 10
                  1515 19 10
                  1515 21 10
                  1515 29 10
                  1515 50 11
                  1515 50 91
                  1515 90 21
                  1515 90 31
                  1515 90 40
                  1515 90 60
                  1516 20 95
               
               
                  Ostatné oleje na technické alebo priemyselné účely iné ako výroba potravín na ľudskú spotrebu (1)
                  
               
            
                  1515 30 10
               
               
                  Ricínový olej a jeho frakcie na výrobu aminoundekanovej kyseliny na použitie vo výrobe syntetických textilných vláken alebo plastových materiálov (1)
                  
               
            
                  1515 90 11
               
               
                  Tonkový (čínsky drevený) olej; jojobový olej a olej z oiticica; myrtový vosk a japonský vosk a ich frakcie
               
            
                  1518 00 31
                  1518 00 39
               
               
                  Pevné rastlinné oleje, tekuté, zmiešané, na technické alebo priemyselné účely iné ako výroba potravín na ľudskú spotrebu (1)
                  
               
            
                  2207 20 00
               
               
                  Etylalkohol a ďalšie liehoviny, denaturované, ľubovoľnej koncentrácie
               
            
                  3824 10 00
               
               
                  Pripravené spojivá na zlievarenské formy alebo jadrá
               
            
                  4501
               
               
                  Prírodný korok, surový alebo jednoducho pripravený; odpadový korok; drvený, granulovaný alebo plošný korok
               
            
                  5301 10 00
                  5301 21 00
                  5301 29 00
               
               
                  Ľan, surový alebo spracovaný, ale nepradený
               
            
                  5302
               
               
                  Konope siate (Cannabis sativa L.), surové alebo spracované, ale nepradené, kúdeľ alebo odpad konope siateho (vrátane odpadu priadze a granátovaných zásob)
               
            
                  ex kapitola 6
               
               
                  Živé stromy a ďalšie rastliny, cibule, korene a podobné, rezané kvety a ozdobné listy s výnimkou rastlín a koreňov cigórie podpoložky 0601 20 10
               
            
         (1)  Záznam v tejto podpoložke podlieha podmienkam stanoveným v príslušných ustanoveniach Spoločenstva.
   
   
      PRÍLOHA II
      Mlieko a mliečne výrobky, pri ktorých platí maximálna prípustná úroveň 370 Bq/kg
      
                  Kódy KN
               
               
                  0401
               
            
                  0402
               
            
                  0403 10 11 až 39
               
            
                  0403 90 11 až 69
               
            
                  0404
               
            
   
      PRÍLOHA III
      Zrušené nariadenie v znení neskorších zmien a doplnení
      
                  Nariadenie Rady (EHS) č. 737/90
                  (Ú. v. ES L 82, 29.3.1990, s. 1).
               
               
                   
               
            
                  Nariadenie Rady (ES) č. 686/95
                  (Ú. v. ES L 71, 31.3.1995, s. 15).
               
               
                   
               
            
                  Nariadenie Rady (ES) č. 616/2000
                  (Ú. v. ES L 75, 24.3.2000, s. 1).
               
               
                   
               
            
                  Nariadenie Rady (ES) č. 806/2003
                  (Ú. v. EÚ L 122, 16.5.2003, s. 1).
               
               
                  iba bod 7 prílohy III
               
            
   
      PRÍLOHA IV
      Tabuľka zhody
      
                  Nariadenie (EHS) č. 737/90
               
               
                  Toto nariadenie
               
            
                  článok 1 úvodné slová
               
               
                  článok 1 úvodné slová
               
            
                  článok 1 prvá zarážka
               
               
                  článok 1 písm. a)
               
            
                  článok 1 druhá zarážka
               
               
                  článok 1 písm. b)
               
            
                  článok 1 tretia zarážka
               
               
                  článok 1 písm. c)
               
            
                  článok 1 štvrtá zarážka
               
               
                  článok 1 písm. d)
               
            
                  článok 1 piata zarážka
               
               
                  —
               
            
                  článok 2
               
               
                  článok 2 ods. 1
               
            
                  článok 3 prvá úvodná veta
               
               
                  —
               
            
                  článok 3 druhá úvodná veta
               
               
                  článok 2 ods. 2 úvodná veta
               
            
                  článok 3 prvá a druhá zarážka
               
               
                  článok 2 ods. 2 písm. a) a b)
               
            
                  článok 4 ods. 1 prvá, druhá a tretia veta
               
               
                  článok 3 ods. 1 prvý, druhý a tretí pododsek
               
            
                  článok 4 ods. 2 prvá a druhá veta
               
               
                  článok 3 ods. 2 prvý a druhý pododsek
               
            
                  článok 5 prvá a druhá veta
               
               
                  článok 3 ods. 3 prvý a druhý pododsek
               
            
                  článok 6
               
               
                  článok 4
               
            
                  článok 7 ods. 1 a 2
               
               
                  článok 5 ods. 1 a 2
               
            
                  článok 7 ods. 3
               
               
                  —
               
            
                  —
               
               
                  článok 6
               
            
                  článok 8 prvý odsek
               
               
                  článok 7 prvý odsek
               
            
                  článok 8 druhý odsek úvodné slová
               
               
                  článok 7 druhý odsek úvodné slová
               
            
                  článok 8 druhý odsek bod 1
               
               
                  článok 7 druhý odsek písm. a)
               
            
                  článok 8 druhý odsek bod 2
               
               
                  článok 7 druhý odsek písm. b)
               
            
                  príloha I
               
               
                  príloha I
               
            
                  príloha II
               
               
                  príloha II
               
            
                  —
               
               
                  príloha III
               
            
                  —
               
               
                  príloha IV